Der Tod der sieben Maine
Eol dam aided, erctha gním,
na secht Maine mór re rím,
gach bail hi ro-ort tre gail
clann in láeich a Laighinmaigh.
Maine Mórgar mórdais rúin
tuc Feirbb ingin Gerga gúir, 2
marbais Conchobur gan chess
a n-Glend Gerg don chaladh-ces.
Maine Mó-epert, maith fer,
get ar Clænglais hi Maigh Bregh,
do-cher la Conall tall tra
a n-díghail Con na cerda.
Maine Annai íath rogaib
ged la Cethern mac Fintain,
ro-fess ba crúaidh a fabra
nogo fúair tress a tibga.
Maith ro chumdaiged a íath,
Maine Taí, ro bud tor scíath,
ro ged Fergna ann in rí
ar brú Inbir Chíchmuini. 4
Gáet Maine Mingor íar tain
for tánaid rúaidh Raghamain5,
roget Ragamain in rí
i n-Áth Clíath a Medhraigi.
Furbaidhe Fermenn co mblaidh
ocus Maine Máthremail
a m-bás Medbo a m-bruguib Cuilt
in dá churaid do chomthuit.
Maine Aithremuil amra
re druíne a dhelba,
get Sanb na scíathe don sceol,
ba cossnam íath is aineoil. Eol.
Hier folgt die Schreibernotiz: Is mór osnadach na geithi risin lainn iarna dérach.